Slika, ki vsebuje besede posnetek zaslona

Opis je samodejno ustvarjen

Spoštovani,

lepo vabljeni, da se udeležite **drugega nacionalnega Kulturnega bazarja** **v regiji**, ki bo potekal **4. decembra 2019 v Novi Gorici.** Če si želite izbrati program, ki bo najbolj ustrezal vašemu zanimanju in področju dela, vam priporočamo, da **se prijavite** **čim prej, najpozneje pa do 20. novembra 2019**.

Osrednja tema strokovnega usposabljanja **Kulturni bazar v regiji**je usmerjena **v načrtni razvoj kulturno-umetnostne vzgoje (KUV)** v vzgojno-izobraževalnih zavodih, kulturnih ustanovah in lokalnih skupnostih ter v prepoznavanje prednosti, ki jih prinašata sodelovanje in partnersko povezovanje vseh treh deležnikov.

V celodnevnem programu, ki bo potekal **v Slovenskem narodnem gledališču Nova Gorica ter drugih kulturnih ustanovah v mestu**, se bodo predstavila vsa področja kulture, spoznali bomo bogato ponudbo kulturnih ustanov iz vse Slovenije, s poudarkom na kulturnih ustanovah iz širše regije.

Kulturni bazar v Novi Gorici **namenjamo strokovnim delavcem v vzgoji, izobraževanju in kulturi, umetnikom in strokovnim delavcem na področju kulture, izobraževanja in družbenih dejavnosti ter medgeneracijskih centrov iz lokalnih skupnosti ter študentom**.

Udeležbo si **zagotovite z e-prijavo** na [www.kulturnibazar.si](http://www.kulturnibazar.si), ki je vaša vstopnica na izbrane dogodke. **Udeležba je brezplačna**.

V priponki vam pošiljamo **vabilo in program Kulturnega bazarja v regiji**. Več informacij najdete na [povezavi](http://www.kulturnibazar.si/domov/).

Lepo vas pozdravljamo,

Metka Sulič, regijska koordinatorka Kulturnega bazarja 2019 v Novi Gorici

Ana Petrovčič, nacionalna koordinatorka projekta Kulturni bazar  
Nataša Bucik, nacionalna koordinatorka za KUV na MK  
Nada Požar Matijašič, nacionalna koordinatorka za KUV na MIZŠ